Diari Oficial de la Generalitat Valenciana


Sumari del DOGV 3761, del 31-05-2000 (2000/4315)

CORRECCIÓ d'errors de la Resolució de 22 de novembre de 1999, de la Direcció General de Promoció Cultural i Patrimoni Artístic, per la qual s'acorda considerar incoat l'expedient de delimitació de l'entorn de protecció i de determinació de la normativa de protecció del castell d'Ayora, situat al terme municipal d'Ayora (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4315


Data del document
:   19-05-2000

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

 Descriptors 

:   * Ayora
    * protecció del patrimoni
    * patrimoni arquitectònic

CORRECCIÓ d'errors de la Resolució de 22 de novembre de 1999, de la Direcció General de Promoció Cultural i Patrimoni Artístic, per la qual s'acorda considerar incoat l'expedient de delimitació de l'entorn de protecció i de determinació de la normativa de protecció del castell d'Ayora, situat al terme municipal d'Ayora (València). [2000/4315]
  
Vist l'escrit formulat pel senyor Emilio Carpio Cámara el 10 de gener de 2000, com a titular de les parcel·les cadastrals 24, 25 i 26 de l'illa 58 del terme municipal d'Ayora, a fi que es rectifiquen els errors materials detectats en la Resolució de 22 de novembre de 1999 de la Direcció General de Promoció Cultural i Patrimoni Artístic, per la qual s'acorda considerar incoat l'expedient de delimitació de l'entorn de protecció i de determinació de la normativa de protecció del castell d'Ayora, situat al terme municipal d'Ayora (València).
  
Els errors detectats en la Resolució indicada són els relatius a la data d'aprovació del Pla General d'Ordenació Urbana d'Ayora, a què s'al·ludia en l'article 3 de la normativa de protecció continguda en la resolució en qüestió, i a les alineacions que es reflectien en la delimitació gràfica de l'entorn de les parcel·les números 25 i 26 de l'illa número 82444 que donen al carrer Peso Real, ja que les parcel·les no es corresponen amb les previstes en el Pla General d'Ordenació Urbana d'Ayora, que són les que resulten d'aplicació d'acord amb el que preveu l'article 5 de la normativa de protecció.
  
Atés que s'ha verificat la realitat dels errors indicats i que les administracions públiques poden rectificar en qualsevol moment, d'ofici o a instància dels interessats, els errors materials, aritmètics o de fet dels seus actes.
  
Vistos els antecedents mencionats i l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i dins de les competències atribuïdes a esta Direcció General pel Reglament Orgànic i Funcional de la Conselleria de Cultura, Educació i Ciència, aprovat pel Decret 86/1999, de 30 de juliol, de Govern Valencià, resolc:
  
Primer
  
En la Resolució de 22 de novembre de 1999 d'esta Direcció General, per la qual s'acorda considerar incoat l'expedient de delimitació de l'entorn de protecció i de determinació de la normativa de protecció del castell d'Ayora, situat al terme municipal d'Ayora (València),
  
On diu: «Art. 3 [...(la Revisió del Pla General d'Ordenació Urbana d'Ayora, aprovada definitivament per la Comissió Provincial d'Urbanisme el 20 de juliol de 1982 [...]»
  
Ha de dir: «Art. 3 [...(la Revisió del Pla General d'Ordenació Urbana d'Ayora, aprovada definitivament per la Comissió Provincial d'Urbanisme el 8 de juny de 1982 [...]»
  
Segon
  
Es modifica la delimitació gràfica continguda en l'annex III de la Resolució d'esta Direcció General de 22 de novembre pel que fa a les alineacions de les parcel·les números 25 i 26 de l'illa número 82804 que donen al carrer Peso Real, tal com consta en el nou pla que s'adjunta.
  
Tercer
  
Que es publique la present Resolució en el Diari Oficial de la Generalitat Valenciana i en el Boletín Oficial del Estado, i es comunique al Registre General de Béns d'Interés Cultural dependent de l'administració de l'Estat, a l'Ajuntament d'Ayora i a l'interessat que ha comparegut en l'expedient com a titular de les parcel·les sobre les quals s'ha operat la modificació, als efectes oportuns.